**ΤΡΟΠΟΙ ΠΕΙΘΟΥΣ – ΜΕΣΑ ΠΕΙΘΟΥΣ**

|  |  |
| --- | --- |
| *Τρόπος πειθούς*  **ΕΠΙΚΛΗΣΗ ΣΤΗ ΛΟΓΙΚΗ**  *Μέσα πειθούς*   * **Επιχειρήματα** * Συλλογισμοί * Προτάσεις κρίσεως * Ερωτηματικές προτάσεις ή ρητορικά ερωτήματα * **Τεκμήρια** * Αποδείξεις * Παραδείγματα * Στατιστικά στοιχεία * Πορίσματα ερευνών * Εμπειρικές αλήθειες * Παραθέματα * Μαρτυρίες * Γεγονότα (ιστορικά …) | *Τρόπος πειθούς*  **ΕΠΙΚΛΗΣΗ ΣΤΟ ΣΥΝΑΙΣΘΗΜΑ**  *Μέσα πειθούς*   * **Περιγραφή** * Εικόνα * **Αφήγηση** * *Χρήση συγκινησιακού- μεταφορικού λόγου (λέξεις συναισθηματικά φορτισμένες, ειρωνεία, σαρκασμός, χιούμορ, υπερβολή, μεταφορά, λογοπαίγνιο, δισημία, συνειρμός)* * *Χρήση ρητορικών ερωτημάτων* |
| *Τρόπος πειθούς*  **ΕΠΙΚΛΗΣΗ ΣΤΗΝ ΑΥΘΕΝΤΙΑ**  *Μέσα πειθούς*   * **Αναφορά στα λόγια μιας προσωπικότητας** * **Αποφθέγματα** * **Ρητά** * **Γνωμικά** * **Παροιμίες** | *Τρόπος πειθούς*  **ΕΠΙΚΛΗΣΗ ΣΤΟ ΗΘΟΣ ΤΟΥ ΠΟΜΠΟΥ**  *Μέσα πειθούς*   * **Αξιόπιστος λόγος** * **Έπαινοι** * **Εγκώμια** * **Λανθάνων αξιολογικός χαρακτηρισμός** |
| *Τρόπος πειθούς*  **ΕΠΙΚΛΗΣΗ ΣΤΟ ΗΘΟΣ ΤΟΥ ΔΕΚΤΗ**  *Μέσα πειθούς*   * **Άμεσος ή λανθάνων αξιολογικός χαρακτηρισμός** | *Τρόπος πειθούς*  **ΕΠΙΘΕΣΗ ΣΤΟ ΗΘΟΣ ΤΟΥ ΑΝΤΙΠΑΛΟΥ**  *Μέσα πειθούς*   * **Κριτικές** * **Κατηγορητήρια** |

**ΕΙΔΗ ΣΥΛΛΟΓΙΣΜΩΝ**

|  |  |  |
| --- | --- | --- |
| Ως προς τον αριθμό των προτάσεων   * **Άμεσος** (μία πρόταση) * **Έμμεσος** (δύο και πλέον προτάσεις) | Ως προς τη συλλογιστική πορεία   * **Παραγωγικός** (γενικό ειδικό) * **Επαγωγικός** (ειδικό γενικό) * **Αναλογικός** (ειδικό ειδικό) | Ως προς το είδος των προτάσεων   * **Κατηγορικός** (αποτελείται από προτάσεις στις οποίες δηλώνεται η κατηγορία του υποκειμένου) * **Υποθετικός** (μία τουλάχιστον πρόταση είναι υποθετική) * **Διαζευκτικός** (μία τουλάχιστον πρόταση είναι διαζευκτική) |

**ΠΑΡΑΔΕΙΓΜΑΤΑ**

**Ως προς τη συλλογιστική πορεία**

* Οι αθλητές που κάνουν πρωταθλητισμό πρέπει να γυμνάζονται καθημερινά.
* Ο Νίκος κάνει πρωταθλητισμό.
* Άρα, ο Νίκος πρέπει να γυμνάζεται καθημερινά. **(Παραγωγικός)**
* Η Ελένη διακρίνεται από ειλικρίνεια, ευθύτητα, συνέπεια…
* Ειλικρίνεια, ευθύτητα, συνέπεια… χαρακτηρίζουν τους έντιμους ανθρώπους.
* Άρα, η Ελένη έχει τα χαρακτηριστικά ενός έντιμου ανθρώπου. **(Επαγωγικός)**
* Στο Λύκειό μας υπάρχει αίθουσα Η/Υ για το μάθημα της Πληροφορικής.
* Στο διπλανό Λύκειο υπάρχει επίσης αίθουσα Η/Υ.
* Άρα, και στο καινούριο Λύκειο του Δήμου μας θα υπάρχει αίθουσα Η/Υ. **(Αναλογικός)**

**Ως προς το είδος των προτάσεων που αποτελούν τις προκείμενες**

* Όλοι οι άνθρωποι είναι θνητοί.
* Ο Σωκράτης είναι άνθρωπος.
* Άρα, ο Σωκράτης είναι θνητός. **(Κατηγορικός)**
* Εάν δεν παρέδιδε την εργασία μέχρι σήμερα, θα ήταν εκπρόθεσμος.
* Πάντως, δεν έχει παραδώσει την εργασία μέχρι και σήμερα.
* Άρα, είναι εκπρόθεσμος .**(Υποθετικός)**

**-** Στο Λύκειο μπορείς να ακολουθήσεις την ομάδα ανθρωπιστικών ή θετικών σπουδών.

- Η Μαρία δεν ακολούθησε την ομάδα ανθρωπιστικών σπουδών.

- Άρα, ακολούθησε την ομάδα θετικών σπουδών. **(Διαζευκτικός)**

**ΑΙΤΙΟΛΟΓΗΣΗ**

Τα κείμενα πειθούς, δηλαδή τα κείμενα που έχουν ως επικοινωνιακό στόχο να πείσουν, και ειδικότερα όσα απ’ αυτά επιχειρούν να πείσουν μέσω της λογικής, χρησιμοποιούν στην απόδειξη την αιτιολόγηση

ΔΟΜΗ:

Α. Θέση/ απόφανση που προβάλλει το κείμενο

Β. Υποστηρικτικό υλικό που την αιτιολογεί

Το υποστηρικτικό υλικό μπορεί να διατυπώνεται:

* Με αιτιολογικές προτάσεις που εισάγονται με : **γιατί, επειδή, διότι, αφού, εφόσον, μια και, καθώς**
* Με το σύνδεσμο **για να** (για να επιμένει τόσο, κάτι θα γνωρίζει)
* Με προθέσεις: **λόγω, εξαιτίας**
* Με **επιρρηματική μετοχή** (ξέροντας το χαρακτήρα του σου λέω ότι θα ‘ρθει)
* Με εκφράσεις που δηλώνουν αιτία: **γι’ αυτό, γι’ αυτό το λόγο**
* Με ανάλογες λέξεις: **αιτία, λόγος, δικαιολογία, εξήγηση, αφορμή…**
* Με προθετικά σύνολα: **από + αιτιατική** (από ενδιαφέρον ρωτώ), **με +αιτιατική** (φοβάμαι με τις αστραπές)
* Με **υποθετικούς λόγους** στους οποίους η υπόθεση εκφράζει το αίτιο αυτού που διατυπώνεται στην απόδοση (Αν δεν ήταν τόσο αδιάφορος θα είχε νοιαστεί για όσα περνάς)

**ΑΣΚΗΣΕΙΣ**

1. Να συμπληρώσετε τα τμήματα των ακόλουθων επιχειρημάτων /συλλογισμών:

Α) α. Ο Θαλής, ο Ηράκλειτος και ο Πυθαγόρας είναι Ίωνες φιλόσοφοι.

β. Οι Ίωνες φιλόσοφοι είναι Προσωκρατικοί.

γ. ……………………………………………………………………………………………………………….

Β) α. Η πίεση χρόνου οδηγεί σε άγχος και επιθετική συμπεριφορά.

β. Οι κάτοικοι των μεγάλων πόλεων ζουν υπό την πίεση του χρόνου.

γ. …………………………………………………………………………………………………………………

Γ) α. Οι περισσότεροι επιμελείς μαθητές εισάγονται στην τριτοβάθμια εκπαίδευση.

β. …………………………………………………………………………………………………………………

γ. Η Μαρία είναι πιθανό να εισαχθεί στην τριτοβάθμια εκπαίδευση.

Δ) α. ………………………………………………………………………………………………………………..

β. Η Ελένη παίρνει συχνά ηρεμιστικά χάπια.

γ. Άρα η Ελένη είναι πιθανό να εθιστεί στα ηρεμιστικά χάπια που παίρνει συχνά.

Ε) α. Ο γιος του γείτονά μας τραυματίστηκε χθες οδηγώντας μηχανάκι απρόσεκτα και χωρίς κράνος.

β. Ο αδελφός μου οδηγεί μηχανάκι απρόσεκτα και χωρίς κράνος.

γ. …………………………………………………………………………………………………………………….

1. Να βρείτε τις αντιστοιχίες ανάμεσα στους συλλογισμούς της στήλης Α και στους όρους της στήλης Β:

|  |  |
| --- | --- |
| Α. ΣΥΛΛΟΓΙΣΜΟΙ | Β. ΕΙΔΟΣ ΣΥΛΛΟΓΙΣΜΟΥ |
| 1. Αυτός ο σκηνοθέτης διαλέγει καλούς ηθοποιούς. Η Μαρία συμμετέχει στην παράστασή του, Άρα είναι καλή ηθοποιός. | Α) Παραγωγικός |
| 1. Ο νέος διευθυντής έχει απαρχαιωμένες ιδέες. Είναι ηλικιωμένος. Όλοι οι ηλικιωμένοι έχουν απαρχαιωμένες ιδέες. | Β) Επαγωγικός |
| 1. Οι γλωσσομαθείς έχουν μεγάλη πιθανότητα να βρουν δουλειά. Ο Νίκος είναι γλωσσομαθής. Άρα έχει μεγάλη πιθανότητα να βρει δουλειά. | Γ) Αναλογικός |
| 1. Οι χώρες με μεγάλα ποσοστά αναλφάβητων δεν αναπτύσσονται οικονομικά. Οι περισσότερες αφρικανικές χώρες έχουν μεγάλα ποσοστά αναλφάβητων. Αυτές οι χώρες δεν αναπτύσσονται οικονομικά. |  |

3. Να διαβάσετε το ακόλουθο κείμενο και να απαντήσετε στις ερωτήσεις που έπονται σχετικά με τη λογική δομή και τη νοηματική οργάνωσή του.

***Η επίδραση της τηλεόρασης***

*Οι σχέσεις των παιδιών και των νέων με την τηλεόραση προκαλούν συχνά μεγάλη ανησυχία σε γονείς και εκπαιδευτικούς. Ωστόσο, είναι μάλλον υπερβολικό να αποδίδονται όλα τα στραβά της εποχής στο τηλεοπτικό μέσον.*

*Όπως όλοι γνωρίζουμε, η τηλεόραση κατηγορείται -και μάλιστα με έντονο φανατισμό, όταν πρόκειται για τα παιδιά- ότι καταστρέφει τη φαντασία, προκαλεί τη βία, υποσκάπτει την οικογενειακή ζωή, εμποδίζει την ανθρώπινη επικοινωνία και πολλά άλλα. Η τηλεόραση είναι αυτό το μαγικό κουτί που τα καθηλώνει, τα εμποδίζει να αναπτύξουν άλλες χρήσιμες δραστηριότητες και, κυρίως, να ασχοληθούν με τα μαθήματά τους, να «ανοίξουν και κανένα βιβλίο».*

*Ωστόσο, τα τελευταία χρόνια η άγονη αντιπαράθεση τηλεόρασης-βιβλίου τείνει να εγκαταλειφθεί. Γενική είναι η τάση παραδοχής ότι κάθε μέσον έχει τα ιδιαίτερα χαρακτηριστικά του, τις ιδιαίτερες λειτουργίες του, εξυπηρετεί διαφορετικούς σκοπούς και καλλιεργεί διαφορετικές δεξιότητες. Με αυτή την έννοια, θα ήταν προτιμότερο να αναζητήσουμε αλλού ερμηνείες για το πώς συμβαίνει η πλειονότητα (50-60%) των παιδιών από όλα τα κοινωνικά στρώματα να μη διαβάζει κανένα εξωσχολικό βιβλίο στον ελεύθερο χρόνο. Είναι πράγματι απορίας άξιο, αν αναλο-*

*γιστούμε ότι το βιβλίο αποτελεί το κυριότερο και σχεδόν αποκλειστικό μέσον γνώσεων και πληροφοριών στο ελληνικό εκπαιδευτικό σύστημα. Είναι πράγματι απορίας άξιο το γεγονός ότι οι περισσότεροι νέοι δεν γνωρίζουν την πρακτική της ανάγνωσης παρά μόνο στο πλαίσιο των κανόνων που επιβάλλει το σχολείο και, βεβαίως, δεν καταλαβαίνουν τι σημαίνει «απόλαυση του κειμένου». Το εκπαιδευτικό σύστημα αποτυγχάνει συνολικά και συστηματικά να καλλιεργήσει μια ουσιαστική επιθυμία για το διάβασμα που να συνοδεύει ως αυθόρμητη επιλογή τα άτομα στην εκτός σχολείου ζωή τους.*

*Είναι απλοϊκό να πιστεύουμε ότι η τηλεόραση είναι υπεύθυνη γι’ αυτό το φαινόμενο. Και τούτο επειδή ποτέ στην ιστορία δεν κυκλοφόρησαν τόσα πολλά βιβλία, όπως επίσης ποτέ στην ιστορία ο σχολικός θεσμός δεν υπήρξε ισχυρότερος και μαζικότερος από ό,τι στην εποχή της τηλεόρασης. Συνεπώς, πρέπει να ασχοληθούμε με τα βαθύτερα εκείνα αίτια που οδηγούν στην απόρριψη του βιβλίου από μια μεγάλη μερίδα των παιδιών αντί να περιοριζόμαστε στην ανακάλυψη «αποδιοπομπαίων τράγων».*

***(Κείμενο της Αλεξάνδρας Κορωναίου από τον εβδομαδιαίο τύπο, συντομευμένο και ελαφρά διασκευασμένο)***

α) Ποια είναι η θέση-απόφανση της συντάκτριας; Σε ποιο / ποια σημεία του κειμένου την προβάλλει;

β) Πώς διευκρινίζει / επεξηγεί αυτή τη θέση;

γ) Με ποια στοιχεία ( πληροφορίες, δεδομένα, συλλογισμούς) αιτιολογεί τη θέση;

δ) Σε ποιο συμπέρασμα καταλήγει;

ε) Υποθέστε ότι συμμετέχετε σε μία τηλεοπτική συζήτηση, ως εκπρόσωπος του μαθητικού κόσμου, με θέμα τη σχέση των νέων με την τηλεόραση και γενικά τα μέσα επικοινωνίας. Να αναπτύξετε σε προσχεδιασμένο προφορικό λόγο και σε δύο παραγράφους με αιτιολόγηση και με υλικό (πληροφορίες, συλλογισμούς) από το κείμενο του Μ. Πλωρίτη (Έκφραση-Έκθεση σσ 136-138) την άποψη που εκφράζεται στο κείμενο κατά την οποία *«Η υπερτελειοποίηση των μέσων επικοινωνίας αποτελεί ταυτόχρονα μια υπόσχεση ελευθερίας και μια απειλή καινούργιας δουλείας».*